โบรกฯ ชี้ปมคดี “ไมดาสฯ” กระทบหุ้น VGI แค่ 0.08 บ. แนะซื้อคงเป้าสูง 12.50 บ.
โบรกฯ ชี้ปมคดี "ไมดาสฯ" กระทบหุ้น VGI แค่ 0.08 บ. แนะซื้อคงเป้าสูง 12.50 บ.
โบรกฯ ชี้ปมคดี "ไมดาสฯ" กระทบหุ้น VGI แค่ 0.08 บ. แนะซื้อคงเป้าสูง 12.50 บ.
13 ก.พ. 2563

สืบเนื่องจากกรณีคณะอนุญาโตตุลาการแจ้งคำชี้ขาดข้อพิพาทระหว่างบริษัท วีจีไอ จำกัด (มหาชน) หรือ VGI กับ อดีตบริษัทร่วมทุน (ไมดาส โกลบอล มีเดีย และ ดีไลท์ มัลติมีเดีย) โดยให้ VGI ชำระค่าเสียหาย 579 ล้านบาท พร้อมดอกเบี้ย 7.5% ต่อปี (นับแต่ มิ.ย. 2561)
ด้านบล.ฟินันเซีย ไซรัส ระบุในบทวิเคราะห์ประเมินเกี่ยวกับกรณีดังกล่าวว่า หากทาง VGI ต้องชดใช้ค่าเสียหายจริง คาดส่งผลกระทบราว 0.08 บาทต่อหุ้น
ขณะที่ บล.เมย์แบงก์ กิมเอ็ง ประเมินว่า จากกรณีดังกล่าว หากเลวร้ายที่สุดคดีจบในปีนี้ ประเมินว่าผลกระทบนี้จะคิดเป็น 0.08 บาท/ หุ้น แต่อย่างไรก็ดี VGI จะใช้สิทธิในการต่อสู้คดี และยืนยันยังไม่มีผลต่อฐานะทางการเงิน หรือ สภาพคล่องแต่อย่างใด โดยยังคงแนะนำ “ซื้อ” ราคาเป้าหมาย 10.70 บาท/หุ้น
ส่วนบล.เคทีบี (ประเทศไทย) ระบุในบทวิเคราะห์ว่า จากการสอบถามไปยัง VGI ได้รับคำยืนยันว่า บริษัทฯจะยื่นเรื่องอุทธรณ์ต่อศาลแพ่งภายใน 90 วัน และคาดว่าจะต้องใช้เวลาในการพิจารณาอีกนาน ซึ่งหากทาง VGI ต้องชดใช้ค่าเสียหายต่อ Midas ประเมินว่าจะกระทบต่อราคาเป้าหมายประมาณ 0.082 บาทต่อหุ้น พร้อมกำหนดคำแนะนำ “ซื้อ” ราคาเป้าหมาย 12.50 บาท